14. Forslag til lokalplan nr. 411 Boligområde nord for Haldumvej i Hinnerup og tillæg nr. 1 
til Kommuneplan 2021-32 (Åben)
Tidl. politisk behandling PU, 10.08.21, pkt. 3
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 411 Boligområde nord for Haldumvej i 
Hinnerup og tillæg nr. 1 til Kommuneplan 2021-32” med henblik på, at planforslagene efterfølgende 
fremlægges i offentlig høring. 
Lokalplanforslaget tager udgangspunkt i en privat lodsejers ønske om at udvikle et boligområde med tæt-
lave boliger, etageboliger og åben-lave boliger med tilhørende fælles opholdsarealer, friarealer og arealer 
til regnvandshåndtering.
Formålet med lokalplanen er at muliggøre en boligbebyggelse i 1-4 etager i form af åben-lave boliger, tæt-
lave boliger og etageboliger. I tilknytning til bebyggelsen skal der endvidere sikres attraktive grønne 
områder samt arealer til regnvandshåndtering.
Herudover har lokalplanen til formål at sikre plads til udbygningen af en række trafikanlæg. Anlæg af diverse 
trafikanlæg skal ske som forudsætning for ibrugtagning af lokalplanområdet, og i nogle tilfælde ibrugtagning 
af de enkelte delområder. Lokalplanen vil således sikre plads til anlæg af en rundkørsel i krydset [adresse], 
[adresse] og en nye fordelingsvej samt etablering af en stitunnel under [adresse]. Endvidere reserveres 
arealer til en ny fordelingsvej samt interne veje og stier. Herunder en hovedsti, der på sigt skal forbinde 
Hinnerup og Hadsten. Lokalplanen giver også mulighed for at udvide kørebanen på [adresse].
VURDERING
Forslaget til lokalplan følges af ”Forslag til tillæg nr. 1 til Kommuneplan 2021-32”.
Med forslag til kommuneplantillæg nr. 1 ændres afgrænsning af rammeområde 2.BO.18 og 2.BO.19, så 
rammen for 2.BO.18 og arealet af den del af lokalplanområdet, der kan bebygges, er sammenfaldende.
Afgrænsningen af rammeområde 2.BO.19 tilpasses, så den følger det forventede næste boligområde, der 
kan lokalplanlægges for nord for Sørine Petersen. 
I rammeområderne 2.BO.18 og 2.BO.19 er det maksimale etageantal to og den maksimale bygningshøjde 
er 8,5 meter. Med kommuneplantillægget ændres det maksimale etageantal til fire etager, og der åbnes 
mulighed for at opføre blandede boligtyper; åben-lav, tæt-lav og etageboliger i begge rammer til boligformål. 
Desuden fastsættes den maksimale bebyggelsesprocent for etageboliger til 80 og den maksimale 
bygningshøjde for etageboliger til 16 meter.
Der udlægges en ny rekreativ ramme, 2.RE.13 til regnvandsbassin og rekreative formål. 
Kommuneplanrammen sikrer også areal til afledning af vand fra regnvandsbassinet til Haar Uffe Frandsen nord for 
lokalplanområdet via diffus udledning. 
Byråd
27. juni 2023  19:00
Den rekreative ramme udlægges bl.a. for at sikre, at arealerne til diffus udledning ikke anvendes til andre 
formål, og at området omkring regnvandsbassinet kan anvendes til nærrekreative formål.
Derudover tilpasses geografien på kommuneplanens retningslinjer for "Fremtidig boligområde for 12 og 30 
årsperiode", "Uønsket skovrejsning", "Fremtidigt vejanlæg", "Zara Frandsen" og "Særlig værdifulde 
landbrugsområder".
Lokalplanforslaget er første etape i udbygningen af ”Byområde A”, der indgår i ”Forslag til strukturplan for 
[adresse]”. Strukturplanen fastlægger de overordnede strukturer og principper for indretning af en ny 
bydel. Herunder de overordnede strukturer for veje, stier og grønne områder, principper for områdets regn- 
og spildevandshåndtering gennem anvendelse af LAR-løsninger (Lokal Afledning af Regnvand) samt 
principper for naturmæssige og rekreative sammenhænge mellem den eksisterende [adresse], og nye 
grønne områder i den nye bydel. De overordnede strukturer danner udgangspunktet for nærværende 
lokalplan og strukturplanen.
Lokalplanforslaget udlægger området til boligbebyggelse med mulighed for variation og fleksibilitet i 
boligsammensætningen. Dette vurderes at være i tråd med kommuneplanens intentioner om et varieret 
boligudbud.
Håndtering af regnvand inden for lokalplanområdet skal ske på overfladen og lokalplanforslaget indeholder 
bl.a. bestemmelser om, at regnvand skal afledes i åbne render eller grøfter, så det bliver rekreativ kvalitet 
for området. Vandhåndteringen vurderes at være i overensstemmelse med retningslinjerne i Kommuneplan 
2021-32 vedrørende bæredygtig vandhåndtering herunder indarbejdelse af LAR-løsninger i byudviklingen.
Forslaget indarbejder biodiversitet i området på en måde, hvor det skaber merværdi for området. Dette 
vurderes at være i overensstemmelse med Favrskov Kommunes biodiversitetsplan ”Vild med Favrskov”.
Teknik og Miljø har på baggrund af en indledende screening af planforslaget valgt at lade forslag til lokalplan 
nr. 411 miljøvurdere. Emnerne for miljøvurderingen er landskab, trafikstøj, menneskers sundhed, 
biodiversitet, drikkevandsforsyning samt overfladevand og klima.
ØKONOMI
Udbygningen af området forventes realiseret som en privat udstykning. Den private bygherre vil forestå 
byggemodningen af området.
I forbindelse med byggemodningen, og som forudsætning for ibrugtagning af ny bebyggelse, vil der bl.a. 
skulle ske anlæg af en ny stiforbindelse mellem lokalplanområdet og stinettet syd for Haldumvej via en 
niveaufri krydsning/stiunderføring under Sørine Petersen, og en rundkørsel i krydset [adresse], [adresse] og en 
nye fordelingsvej. Disse anlæg vil skulle bekostes af byggemodningen.
Med lokalplanforslaget er der ikke taget stilling til klassificering af veje og stier. [adresse] veje og stier 
som offentlige veje og stier, må der forventes udgifter til efterfølgende kommunal drift og vedligehold. 
Lokalplanforslaget indeholder bestemmelser om, at der skal oprettes en grundejerforening for hele 
lokalplanområdet, og giver mulighed for at et eller flere delområder kan gå sammen i mindre 
grundejerforeninger under grundejerforeningen for hele lokalplanområdet. 
Grundejerforeningen for hele lokalplanområdet vil skulle overtage driften af de store grønne kiler og 
friarealet/bufferområdet langs [adresse] samt vej og stier, hvis de klassificeres som private fællesveje- og 
stier. 
Delområdet, der er udlagt til rekreative formål og regnvandsbassin, overdrages ikke til grundejerforeningen. 
Driften vil påhvile ejeren af delområdet. Favrskov Forsyning vil skulle drifte regnvandsbassinet for den del, 
der håndterer hverdagsregn.  
Lokalplanområdet er beliggende i landzone og overføres ved lokalplanens endelige vedtagelse til byzone
Lodsejer har tiltrådt en erklæring om fraskrivelse af den kommunale overtagelsespligt samt en aftale om 
forbud mod brug af sprøjtemidler.
INDDRAGELSE
Borgerinddragelse og kommunikation om lokalplanforslaget og forslag til kommuneplantillæg nr. 1 sker 
efter reglerne i planloven. Det er et selvstændigt mål med planloven, at offentligheden i videst muligt omfang 
inddrages i planlægningsarbejdet.
Lokalplanforslaget og forslag til kommuneplantillæg nr. 1 skal efter godkendelse offentliggøres ved 
annoncering på kommunens hjemmeside med en indsigelsesfrist, som Teknik og Miljø anbefaler fastlagt til 
10 uger på grund af sommerferien.
I høringsperioden vil Teknik og Miljø afholde borgermøde i form af en workshop eller lignende i forbindelse 
med den offentlig høring af ”Forslag til Strukturplan for [adresse]”, hvor også forslag til lokalplan nr. 
411 vil indgå. Den private bygherre inviteres til at deltage som aktør i workshoppen. 
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 411 – Boligområde nord for Haldumvej i Hinnerup” med miljørapport og 
”Tillæg nr. 1 til Kommuneplan 2021-32” godkendes og fremlægges i offentlig høring i 10 uger.
BESLUTNING
Plan- og Landdistriktsudvalget, 8. juni 2023:
Fraværende: Stina Koch, Thake Herdis Møller
Indstilles godkendt.
Økonomiudvalget, 20. juni 2023:
Fraværende: Christine Steffensen
Indstilles godkendt. 
Byrådet, 27. juni 2023:
Fraværende: Robert Nilsson
Godkendt.
Bilag
1.
Forslag til lokalplan nr. 411 Boligområde nord for Haldumvej i Hinnerup (3545246)
2.
Forslag til kommuneplantillæg nr. 1 (3545600)
3.
Understøttelse af FN's verdensmål (3541972)
